Xoverdayîşê grevê vêşanîye yo ke bi rayberîye Leyla Guvene seba wedaritişê tecrîdkerişê Rayberê Şarê Kurdî Abdullah Ocalanî dest pêkerd, Hewlêr de û herêmanê bînan ê Başûrê Kurdistanî de dewam keno.
Temsîlkarê HDP'yî yê Hewlêrî Nasir Yagiz 156, Fadîle Toke 96, Herêm Mehmûd 60 û Nehro Xaneqîn zî 21 rojî yo grevê vêşanîye yê bêdem û bêagêrayîş de yê. Persê weşîye yê Nasir Yagizî zêdê benê. Grevê vêşanîye yê bêdem û bêagêrayîşî yo ke seba paştdayîşê xoverdayoxanê grevê vêşanîye Hewlêr de dest pêkerd, no hewte bi gruba 78’ine dewam kena.
Grevê vêşanîye yê bêdem û bêagêrayîşî yo ke hetê Sazgehê Karkeranê Mezopotamya ya Silêmanî ra yeno organîzekerdene, 133 rojî yo dewa keno û gruba 67’ine çalakîye dewr girewte.
